Infektiounskrankheet
Eng Infektiounskrankheet, ëmgangssproochlech „Infekt“ oder „ustiechend Krankheet“, ass eng vun Erreeger verursaacht Erkrankung. Si ass awer net mat enger Infektioun gläichzesetzen, well net jiddwer Infektioun noutwennegerweis zu enger Erkrankung féiert.

Infektiounskrankheete weisen e breede Spektrum vun zäitleche Verleef a Symptomer. Dës sinn dacks spezifesch fir den Erreeger. Si kënnen héichakut an e puer Deeg entstoen oder sech iwwer Wochen, Méint oder heiansdo souguer Jore lues entwéckelen. Et gëtt lokaliséiert - also op konkreet Kierpergebidder beschränkten - a generaliséiert Infektiounskrankheeten. Verschiddener lafe bei enger net immungeschwächter Persoun quasi onbemierkt (inapparent) of oder äussere sech nëmmen a liichten, onspezifesche Stéierunge vum Allgemengbefannen. Aner Krankheeten entwéckelen en héichdramatescht Krankheetsbild. Op dës meescht schwéier verlafend, septesch Infektiounskrankheete reagéiert de Kierper mat engem als Systemeschen inflammatoresche Response-Syndrom bezeechente Reaktiounsmuster, zu deem Féiwer, eng erhéichte Bols- an Otemfrequenz, an och Duuscht an d'Bedierfnes no Rou gehéieren.

Um Spaweck 

 
Immunologie
Mikrobiologie
Medezinesch Mykologie
Parasitologie
Virologie